*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv. 50. §-a alapján minősített*** *többség szkséges,*

*az előterjesztés* ***nyilvános ülésen tárgyalható****!*

*24. számú előterjesztés*

Bátaszék Város Önkormányzata Képviselő-testületének 2022. február 15.-én,

16 órakor megtartandó ülésére

Bátaszék Város Önkormányzata 2022. évi költségvetésének tárgyalása

|  |
| --- |
| **Előterjesztő:** Dr. Bozsolik Róbert polgármester**Készítette**: Nagyné Gyura Györgyi pénzügyi irodavezető Adorján Viktória pénzügyi irodavezető **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**valamennyi bizottság |

## Tisztelt Képviselő-testület!

Az Országgyűlés elfogadta Magyarország 2022. évi központi költségvetéséről szóló 2021. évi XC. törvényt, majd pedig a 8/2022. (I.14.) Kormányrendeletet a települési önkormányzatok által biztosított egyes közszolgáltatásokat érintő 2022. évi béremelésekhez nyújtott támogatásokról. A 2 jogszabály által biztosított állami támogatás figyelembevételével megterveztük Bátaszék Város Önkormányzatának költségvetését. Tervezéskor figyelemmel voltunk a feladatokhoz igénybe vehető központi forrásokra, az ide vonatkozó központi jogszabályokra, valamint a helyi önkormányzati rendeletekben meghatározott előírásokra.

Az önkormányzatok központi finanszírozása 2022-ben is az önkormányzati feladatellátáshoz igazodó, feladattípusú támogatási rendszerben történik.

Az önkormányzatok kötelező feladatai továbbra is a törvényi előírások alapján, az önkormányzatok eltérő adottságait is figyelembe véve kerülnek finanszírozásra.

1. **A költségvetés-politika céljai és keretei**

Az állam által biztosított támogatási formákon túl az emberek szociális támogatással való ellátása az önkormányzatok feladata, mivel a helyi közösségek rendelkeznek leginkább azzal a tudással, amely alapján dönthetnek a jogosultság tekintetében. Az önkormányzatok szabadabban dönthetnek a támogatások nagyságáról és formájáról. Az új támogatási rendszerben senki sem maradhat ellátás nélkül, ugyanis a megfelelő forrással nem rendelkező önkormányzatok központi költségvetési forráshoz jutnak. Az állam és az önkormányzat segélyezéssel kapcsolatos feladatai élesen elválasztásra kerültek. Az állami felelősségi körbe tartozó ellátások járási kormányhivatali hatáskörben, az önkormányzati ellátások képviselő-testületi hatáskörben találhatóak. 2022-ben is jelentős célkitűzés tehát a segélyezettek újbóli integrálása a munka világába.

1. **Az Önkormányzat költségvetési politikájának fő vonásai 2022. évben**

A helyi önkormányzatok számára kötelező feladatot továbbra is törvény írhat elő, az önkormányzatok eltérő adottságait (gazdasági teljesítőképesség, lakosságszám, a közigazgatási terület mérete) is figyelembe véve.

Az Mötv. 13.§ (1) szerint a helyi közügyek, illetve a helyben biztosítható közfeladatok:

* településfejlesztés, településrendezés;
* településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);
* a közterületek, valamint az önkormányzat tulajdonában álló közintézmény elnevezése;
* egészségügyi alapellátás, az egészséges életmód segítését célzó szolgáltatások;
* környezet-egészségügy (köztisztaság, települési környezet tisztaságának biztosítása, rovar- és rágcsálóirtás);
* óvodai ellátás;
* kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
* gyermekjóléti szolgáltatások és ellátások;
* szociális szolgáltatások és ellátások, amelyek keretében települési támogatás állapítható meg;
* lakás- és helyiséggazdálkodás;
* a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;
* helyi környezet- és természetvédelem, vízgazdálkodás, vízkárelhárítás;
* honvédelem, polgári védelem, katasztrófavédelem, helyi közfoglalkoztatás;
* helyi adóval, gazdaságszervezéssel és a turizmussal kapcsolatos feladatok;
* a kistermelők, őstermelők számára - jogszabályban meghatározott termékeik - értékesítési lehetőségeinek biztosítása;
* sport, ifjúsági ügyek;
* nemzetiségi ügyek;
* közreműködés a település közbiztonságának biztosításában;
* helyi közösségi közlekedés biztosítása;
* hulladékgazdálkodás (2023. VI.30-ig)
* távhőszolgáltatás;
* víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

A 2022. évre megfogalmazott költségvetési alapelvek a következők:

1. Takarékos, átlátható és biztonságos működtetés.
2. A kötelezően ellátandó feladatok biztosítása.
3. A szociálisan rászorultak támogatása.
4. Az elindított beruházások megvalósítása, a forrás biztosítása.
5. Tudatos városüzemeltetés és fejlesztés.
6. Az önkormányzat többségi tulajdonában lévő gazdasági társaságok részvétele az önkormányzati feladatok ellátásában.
7. Pályázatok figyelése, kapcsolódás az aktuális pályázatokhoz, a pályázatok önrészének megteremtése.
8. **A 2022. évi Költségvetési törvényben meghatározott források, az igénybevétel feltételei, jogszabályi keretei**

A 2022. évi központi költségvetéséről szóló 2021. évi XC. törvény 2 mellékletének és a 8/2022. (I.14.) Kormányrendeletnek megfelelően leigényelhető állami támogatások:

- Helyi önkormányzatok működésének általános támogatása, mely magába foglalja az önkormányzati hivatal, közös önkormányzati hivatalok működésének támogatását, a településüzemeltetéssel kapcsolatos támogatásokat (zöldterület gazdálkodás támogatása, közvilágítás támogatása, köztemető támogatása, közutakkal kapcsolatos feladatok támogatása, egyéb önkormányzati feladatok támogatása, valamint a lakott területtel kapcsolatos feladatok támogatása.

- Önkormányzatok egyes köznevelési feladatainak támogatása, az óvodaműködtetési, az óvodában foglalkoztatott pedagógusok bértámogatása, a pedagógusok és pedagógus szakképzettséggel rendelkező segítők minősítéséből adódó többletkiadások, a nemzetiségi pótlék és az óvodában foglalkoztatott pedagógusok munkáját közvetlenül segítők támogatása jelenti.

- Önkormányzatok szociális, gyermekjóléti feladatainak támogatása jogcímen kerül finanszírozásra a települési önkormányzatok szociális, gyermekjóléti feladatai, a bölcsőde támogatása, a települési önkormányzatok által biztosított egyes szociális szakosított ellátások (személyi gondoskodás, házi segítségnyújtás, időskorúak nappali intézményi ellátása, szociális étkeztetés).

- Önkormányzatok gyermekétkeztetési feladatainak támogatása jogcímen kerül finanszírozásra az intézményi étkeztetés, valamint a diákok részére nyújtott szünidei étkezés is.

- Önkormányzatok kulturális feladatainak támogatása a települési önkormányzat lakosságszámának alapján illeti meg az önkormányzatot.

- Működési célú költségvetési támogatások és kiegészítő támogatások a települések részére a költségvetési törvényben biztosított megállapított összeg feletti támogatás nyújtása jogcímenként.

**Jogszabályi háttér**

1. **A helyi adókról szóló 1990. évi C. törvény (a továbbiakban: Htv.) 2022. január 1. napjától hatályos rendelkezései alapján az 51/L. § - 51/O. §-aiban foglaltak szerint, a Kormány a 2022. évben végződő adóév vonatkozásában is fenntartja a helyi iparűzési adó mértékének egy százalékban történő megállapítását. Erre tekintettel a 2022. évre is fennmarad a KKV adóalanyok részére a helyi iparűzési adóelőlegek 50 százalékkal történő csökkentése és a helyi iparűzési adó egy százalékkal történő megállapítása. A vállalkozónak a 2022. évben, az adott előleg-fizetési időszakban esedékes, bevallott és a 2022. évben az önkormányzati rendelet szerinti adómértékkel bevallandó iparűzési adóelőleg 50 százalékát kell megfizetni. 2021-ben a** kieső helyi iparűzési adóbevétel összegével megegyezően a kormányrendeletben meghatározottak szerint költségvetési támogatást kaptak a huszonötezer főnél nem nagyobb lakosságszámú települési önkormányzatok, mely kompenzáció 2022-ben is realizálódni fog.
2. 2022. január 1-től változik a minimálbér és a garantált bérminimum. A minimálbér a korábbi bruttó 167.400 Ft-ról 200.000 Ft-ra nő, a garantált bérminimum pedig a tavalyi bruttó 219.000 Ft-ról 260.000 Ft-ra változik. 2022. január 1-től a tavalyi 15,5 %-ról 13 %-ra csökken a szociális hozzájárulási adó mértéke.
3. 2022-ben változatlan a közalkalmazotti illetményalap, a köztisztviselői illetményalap is 38.650 Ft maradt a törvény szerint. A jogalkotó viszonyt 2022-ben is lehetőséget biztosít, hogy a 62. § (6) bekezdésében szereplő összegtől a Képviselő-testület magasabb összeget állapíthasson meg a polgármesteri hivatal, közös önkormányzati hivatal közszolgálati tisztviselőire vonatkozóan. Bátaszék Város Képviselő-testülete ezt a 16/2021. (XI.30.) önkormányzati rendeletében 2022-re vonatkozóan is az előző évi mértéknek megfelelően 50.000 Ft összegben határozta meg.
4. A Magyarország helyi önkormányzatairól szóló 2011. évi CLXXXIX. törvény 2022. január 1. napjától hatályos módosítása a 72. §-ban szabályozta a polgármesterek díjazását és költségtérítését.
5. A cafetéria juttatás tekintetében a 2021. évre meghatározott keret nem változott, továbbra is bruttó 250.000 Ft az éves keret.
6. A közbeszerzési értékhatárok a Költségvetési törvény 74. § (1) bekezdése alapján:
* árubeszerzés esetében 15 millió Ft
* építési beruházás esetében 50 millió Ft
* építési koncesszió esetében 100 millió Ft
* szolgáltatás megrendelése esetén 15 millió Ft
* szolgáltatási koncesszió esetében 30 millió Ft.
1. **Bátaszék Város Önkormányzatának költségvetése**

Bátaszék Város Önkormányzatának költségvetés tervezete összhangban van 2020-2024-es időszakra elfogadott Gazdasági Programmal és Fejlesztési Tervvel, 37/2020. (II.26), mely alapján a megfogalmazott alapelvek az önkormányzat legfontosabb céljait hűen tükrözik.

A törvényi előírásoknak megfelelően a kötelező feladatokat teljes mértékben beterveztük és igyekeztünk a biztosítható feladatokból is részt vállalni.

**Az összeállított költségvetés egyensúlyban van,**

 **Bevételek főösszege 1 539 773 320 Ft,**

 **Kiadások főösszege 1 539 773 320 Ft.**

**V. Az Önkormányzat kötelező és önként vállalt feladatai**

Bátaszék Város Önkormányzatának 2022. évi költségvetés tervezetében szereplő bevételek és kiadások a törvényi előírásnak megfelelően a 4/2013. (I.11.) kormányrendelet az államháztartás számviteléről 15. mellékletében meghatározott rovatrend szerint kerültek megtervezésre, melyet az 1. sz. melléklet 1.2, 1.3 és 1.4 táblázatai tartalmaznak.

1. Kötelező feladatok 1. sz. melléklet 1.2

2. Önként vállalt feladatok 1. sz. melléklet 1.3

3. Államigazgatási feladatok 1. sz. melléklet 1.4

1. **Az Önkormányzat költségvetésének előirányzata**

**BEVÉTELEK:**

A költségvetési rendeletben szereplő bevételi jogcímek részletezése:

|  |  |
| --- | --- |
| Működési célú támogatások államháztartáson belülről | 742 108 650 |
| Felhalmozási célú támogatások államháztartáson belülről | 84 154 304 |
| Közhatalmi bevételek | 325 600 000 |
| Működési bevételek | 36 454 000 |
| Felhalmozási bevételek | 10 000 000 |
| Működési célú átvett pénzeszközök | 1 323 404 |
| Felhalmozási célú átvett pénzeszközök | - |
| **Költségvetési bevételek összesen:** | **1 199 640 358** |
| Költségvetési maradvány igénybevétele | 340 132 962 |
| **Finanszírozási bevételek összesen:** | **340 132 962** |
| **BEVÉTELEK ÖSSZESEN:** | **1 539 773 320** |

A táblázat tartalmának részletezése:

A 2022. évi központi költségvetéséről szóló 2021. évi XC. törvény 2 mellékletének és a 8/2022. (I.14.) Kormányrendeletnek megfelelően leigényelhető állami támogatások figyelembevételével megterveztük Bátaszék Város Önkormányzatának költségvetését az alábbiak szerint:

Az állami támogatások a törvényi előírásoknak megfelelően igényelhetők a központi költségvetésből. Az igénylés a tárgyévet megelőző év novemberében történik és a tárgyévben 2 alkalommal van lehetőség (májusban és októberben) a mutatószámok módosítására, a tényleges létszámhoz való igazítására. Az Önkormányzat működési támogatása sorban megjelenő **620 272 680 Ft** tehát a fenti feladatok ellátásához nyújtott állami támogatás összege. *Részletesen a 11.sz. melléklet tartalmazza*.

2021-től beszámítás jogcím alatt nem került elvonásra összeg, viszont helyette életbe lépett a szolidaritási hozzájárulás, melynek teljesítése az önkormányzati nettó finanszírozás keretében történik és mértékét az önkormányzat egy lakosra jutó iparűzési adóerő-képességének függvényében állapítják meg. Önkormányzatunk esetében ez az elvonás már 2021-ben is 27 millió forint volt (a megállapított normatív támogatás 4,8 %-a), de 2022-ben már 7,4 %-ra emelkedett, mely forintosítva **46 210 600 Ft**-ot jelent. Ez a magas elvonási összeg nagyon megnehezítette a 2022. évi költségvetés tervezését. Az elvonás összegét az előírásoknak megfelelően a kiadásaink között szerepeltetjük.

Az önkormányzatot megillető 2022. évi normatíva összege a 2021. októberi normatíva változáshoz képest 35 673 e Ft-al magasabb, ugyanakkor a szolidaritási hozzájárulás címén elvont összeg 19 042 e Ft-tal nőtt, így összeségében a támogatás mértéke csak 16 631 e Ft-tal lett magasabb az előző évihez viszonyítva.

Az egyes jogcímeken belül az alábbi változások mutathatók ki:

* Az oktatási normatívában kiegészítő támogatásként megjelent a béremelés kompenzálására fordítható összeg, ezért ott 22 millió forint többlettámogatással tudunk számolni. Ugyanez mondható el a bölcsődei ellátásra is, ott közel 8 millió forintos a támogatási különbözet, míg a szociális feladatok ellátására eső normatíva vonatkozásában 12,1 millió forinttal nőtt az előző évhez képest. Az intézményi gyermekétkeztetés esetében pedig csupán 870 e forinttal magasabb a támogatás 2021-hez viszonyítva.
* A települési önkormányzatok szociális és gyermekjóléti feladatainak támogatására az előző évi 7,36 millió forinttal szemben egyáltalán nem kaptunk támogatást.
* A települési önkormányzatok működésének általános támogatásaiban és a kulturális feladatok támogatásában nem volt jelentős változás.

*Egyéb működési célú támogatások bevételei* sorba 121 836 e Ft-ot terveztük be az Önkormányzat bevételei közé. Itt jelenik meg a TETT által működési kiadásokra biztosított 80.075 e Ft keretösszeget, mely megegyezik a 2021. évi támogatás összegével, csak a felhasználás felosztása tekintetében van változás. Továbbá 16 900 e Ft bevételt terveztünk az NEAK-tól érkező finanszírozásra, a IV. sz háziorvosi rendelő fenntartásával kapcsolatosan. (*Részletesen a 20. mellékletben.)* 2 406 e Ft biztosítja a folyamatban lévő közfoglalkoztatotti támogatást. Bátaszéki Közös Önkormányzati Hivatal bevételei pedig itt tartalmazzák a társtelepülések által vállalt KÖH hozzájárulást 5 500 e Ft összegben, valamint a 2 Társulás részére létszámarányosan fizetendő hozzájárulást, az ESZGY-hez 5 680 e Ft, a MOB működéséhez pedig 6 124 e Ft összegben.

A felhalmozási célú támogatások államháztartáson belülről sorba került betervezésre a folyamatban lévő, pályázatok összege, a VP Helyi piac fejlesztésre 40 143 e Ft, a TOP-3.2.1 Iskola energetikai felújítására pedig 44 011 e Ft, együtt 84 154 e Ft. Ezt is a 20. melléklet tartalmazza.

*A közhatalmi bevételek* között került betervezésre 32 M Ft magánszemélyek kommunális adója címen, mely megegyezik az előző évi tervezett és ténylegesen befolyt összeggel. Az adó mértéke változatlan maradt 13.000 Ft/év/adótárgy.

Az iparűzési adó soron 292 millió Ft-ot terveztünk. A jogszabályi háttérnél hivatkozott rész szerint a kis és közép vállalkozások adójának megfizetési mértéke 2 %-ról 1 %-ra mérséklődött. Bízunk benne, hogy a bevallások számai is ezt a végösszeget fogják mutatni.

1 600 e Ft összegben terveztünk be pótlékokat és egyéb közhatalmi bevételek.

A *működési bevételeink* között került betervezésre az önkormányzat tulajdonában lévő ingatlanok és egyéb vagyontárgyak bérbeadásának, használatának díja, a továbbszámlázott közvetített szolgáltatások, valamint ezek áfa vonzatai.

A 603/2020. (XII.18) Kormányrendelet értelmében a 2020. évi díjakhoz képest emelés nem történt. A Kormányrendelet előírta, hogy a helyi önkormányzatoknak és az általuk fenntartott költségvetési szerveknek a nyújtott szolgáltatásokért díjat emelni nem lehetett a 2021. január 1 és 2021. december 31 közötti időszakban, majd pedig ez törvényi rendelkezéssel meghosszabbításra került 2022. június 30-ig.

A KÖH részére itt kerültek betervezésre a közvetített szolgáltatások ellenértékei, valamint ezek áfa vonzata, és a Könyvtárnál pedig a könyvtári szolgáltatások díjai.

*Felhalmozási bevételeink* között várható ingatlanértékesítést terveztük be 10 000 e Ft értékben.

*Működési célú átvett pénzeszközök* sorba az az 1 323 e Ft került betervezésre, melyet a 234/2021. (VII.20). önkormányzati határozat alapján a BSE részére nyújtott a Képviselő-testület. Az összeg a 2022. évi támogatásukból kerül levonásra, de a bruttó elszámolás elve miatt itt szerepeltetni kell.

Ezekből a tételekből áll össze a *Költségvetési bevétel összesen* sora, mely **1 199 640 358 Ft**.

Bátaszék Város Önkormányzatának teljes **BEVÉTELE ÖSSZESEN** az előző év 340 132 962 Ft pénzmaradványának igénybevételével együtt összesen **1 539 773 320 Ft**.

**KIADÁSOK:**

A költségvetési rendeletben szereplő kiadási jogcímek részletezése:

|  |  |
| --- | --- |
| Személyi juttatások | 202 696 000 |
| Munkaadókat terhelő járulékok és szociális hozzájárulási adó | 27 069 600 |
| Dologi kiadások | 175 003 785 |
| Ellátottak pénzbeli juttatásai | 11 000 000 |
| Egyéb működési célú kiadások | 746 573 854 |
| Tartalék | 41 402 236 |
| Beruházások | 267 181 723 |
| Felújítások | 82 700 000 |
| Egyéb felhalmozási kiadások | 3 401 000 |
| **Költségvetési kiadások összesen:** | **1 515 625 962** |
| Belföldi finanszírozás kiadásai  | 24 147 358 |
| **Finanszírozás kiadások összesen:** | **24 147 358** |
| **KIADÁSOK ÖSSZESEN:** | **1 539 773 320** |

A 2022. évi költségvetési kiadások tervezett előirányzata **1 515 625 962 Ft,** melyet a finanszírozású célú pénzügyi műveletek kiadásai **24 147 358 Ft-**tal egészítenek ki, így összesen **1 539 773 320 Ft** kiadással számoltunk, mely 19 %-kal magasabbaz előző évi eredeti előirányzattól. (1 291 737 000 Ft)

A költségvetési táblázat szerkezete úgy épül fel, hogy a költségvetési kiadások között szerepeltetjük a Bátaszék Város Önkormányzata, a Közös Önkormányzati Hivatal, valamint a Keresztély Gyula Könyvtár munkatársai részére kifizetett személyi jellegű juttatásokat, illetve az ezeket terhelő munkaadói járulékokat, valamint dologi kiadásokat és beruházási, felújítási várható költségeket. A Társulások részére nyújtott támogatásokat pedig a Támogatásértékű működési kiadások között jelentetjük meg, mivel azoknak a tételes összege saját költségvetéseikben szerepel. *(Részletesen a 12. sz.mellékletben).*

Személyi juttatások:

A személyi juttatások keretében terveztük meg a rendszeres (munkabérek) és nem rendszeres egyéb kifizetéseket (közlekedési költségtérítés, cafetéria, bankszámlavezetési díj, jubileumi jutalom, megbízási díjak). 2022. január 1-től változott a minimálbér és a garantált bérminimum összege, így a minimálbér esetében a meghatározott bruttó 200.000 Ft-tal, a garantált bérminimum esetében pedig a bruttó 260.000 Ft-tal számoltunk.

Bátaszék Város Önkormányzatának létszáma változatlanul 2 fő. A IV. háziorvosi körzet feladat-ellátását 2021.01.01-től átmenetileg Bátaszék Város Önkormányzata vette át, ahol helyettesítő orvos látja el a feladatokat, és az asszisztens önkormányzati állományban van. A 256/2013. (VII.5). Kormányrendelet szabályozza az egészségügyi dolgozók bérnövekedését. A rendelet 7. mellékletének megfelelően meg kellett emelni a munkavállaló bérét a táblázati besorolásnak megfelelően. A kormányrendelet 10. melléklete pedig azt tartalmazza, hogy milyen összegű támogatás igényelhető le NEAK támogatás keretében. Ennek megfelelően a besorolás szerinti bér és a hozzá kapcsolódó járulék 52 %-át megigényeltük a támogató rendszerből.

A Közös Önkormányzati Hivatalnál 30 fő közszolgálati tisztviselő foglalkoztatásával terveztünk és 2 fő 4 és 5 órás Munka törvénykönyve alapján foglalkoztatott munkatárssal. Az előző évhez képest az álláshelyek száma nem változott. 2022. január 1-től a minimálbér és a garantált bérminimum emelése bruttó 40.000 Ft volt, így a bérfeszültségek elkerülése és a munkatársak megtartása érdekében a Közös Önkormányzati Hivatal minden munkatársának ugyanekkora összeggel, bruttó 40.000 Ft-al (a részmunkaidősöknek részarányosan) emelésre került a bére. A KÖH költségvetésében 2022. évre jutalomalapot nem hoz létre. A KÖH költségvetését az Együttes Testületi ülés támogatta.

Keresztély Gyula Városi Könyvtár munkatársainak létszáma továbbra is 2 fő. A 682/2021. (XII.6.) Kormányrendelet szabályozza a kulturális ágazatot érintő bérfejlesztést, melynek értelmében a kulturális szakterületen dolgozók munkabérét 2022. január 1-től 20 %-al kell megemelni. Az emelés összegére pályázatot lehetett benyújtani az Emberi Erőforrások Minisztériumához 100 %-os támogatási igénnyel. Bátaszék Város Önkormányzata ezért 1.683.610 Ft-ra nyújtotta be a kérelmet. A beadott pályázat érvényes visszajelzést kapott, de az összeg elbírálása folyamatban van. A Könyvtás költségvetésében 2022. évre jutalomalapot nem hoz létre.

Bátaszék Város Önkormányzata továbbra is két társulásban vesz részt gesztorként. A Mikrotérségi Óvoda és Bölcsőde Intézmény-fenntartó Társulás, valamint a Bátaszék és Környéke Önkormányzatainak Egészségügyi, Szociális és Gyermekjóléti Társulása. Mindkét Társulás a működésének lebonyolításához egy-egy intézményt hozott létre. (MOB és Gondozási Központ). A finanszírozásuk az eddigi rendnek megfelelően 2 forrásból történik: állami támogatás, melyet Bátaszék Város Önkormányzata igényel le, valamint a társulásban részt vevő önkormányzatok létszám és feladatarányos hozzájárulásából. Illetve az ESZGY az orvosi ügyeletre és a védőnői szolgálatra az NEAK finanszírozási rendszeréből is támogatásban részesül.

A két társulásban alkalmazott munkatársak bére ugyan nem itt a személyi juttatások soron kerül betervezésre, hanem minden kiadásukkal együtt az Egyéb működési célú támogatások ÁH-n belülre soron, de teljes kép miatt itt szeretném bemutatni az ott dolgozók személyi juttatásait:

A MOBközalkalmazottjainak jóváhagyott álláshelyszáma a 14/2021. (VII.14.) TT határozat alapján az előző évihez képest egy fővel csökkent, 63,69 főre.

2022. január 1-től változott a minimálbér és a garantált bérminimum. A minimálbér a korábbi bruttó 167.400 Ft-ról 200.000 Ft-ra nőtt, a garantált bérminimum pedig a tavalyi bruttó 219.000 Ft helyett 260.000 Ft lett.

Az óvoda ellátás tekintetében az óvodapedagógusok bére 2021. januártól központilag rendezésre került, a szakmai ágazati pótlék szabályozásával. A nevelést, oktatást közvetlenül segítő dajkák, óvodatitkár, és pedagógiai asszisztensek bére a minimálbér és garantált bérminimum rendezésen felül a nevelést-oktatást segítők (NOKS) kötelező 10 %-os pótlékára előírt – minimálbér emelkedésének arányában – rendezésre kerültek. A konyhai dolgozókra viszont csak a minimálbér és garantált bérminimum összegei vonatkoznak a közalkalmazotti bértáblázat szerint, ezért részükre a központi intézkedések mellett bruttó 15 000 Ft/fő + járulék juttatást tartalmaz a tervezet az előző éviekhez hasonlóan.

A MOB-nál 2021. évi 6 fő jubileumi jutalomra jogosult munkatárssal szemben 2022-ben csak 2 fő jubileumi jutalmát kellett betervezni a jogosultsági időszakot figyelembe véve.

Az egyéb nem rendszeres juttatásoknál a bankszámlavezetési díjak, a közlekedési költségtérítések, a magáncélú telefon használati díjak és a megbízási díjak szerepelnek.

A Társulás az általa fenntartott intézményeknél foglalkoztatott közalkalmazottak részére 2022. év során cafetéria - juttatást nem tud biztosítani. A Társulás 2022. évre jutalomalapot nem hoz létre a költségvetésében.

A Gondozási Központ munkatársai a közalkalmazotti törvény alapján kerülnek alkalmazásra. A közalkalmazotti bértábla fizetési fokozatai és osztályai szerinti alapilletmény besorolás a minimálbér és garantált bérminimum összegeivel azonosak még 20-30 éves munkaviszony elérése esetén is. Központi intézkedés alapján ezért az itt dolgozó munkatársak többsége kiegészítésként ágazati pótlékban is részesül, de még így is jelentősen alacsonyabb a bérük a versenyszférához képest. A személyi juttatások között került betervezésre a 26 fő közalkalmazott rendszeres bére, a közlekedési költségtérítés, a bankszámlavezetési díjak, valamint az időszaki megbízási díjak. (A 8/2019.(XII.19) TT határozat értelmében 24,5 fő az álláshelyek száma, de a részmunkaidősök miatt 26 fővel került betöltésre az engedélyezett álláshely).

A Társulás az általa fenntartott intézményeknél foglalkoztatott közalkalmazottak részére 2022. év során cafetéria - juttatást nem tud biztosítani. A társulás 2022. évre jutalomalapot nem hoz létre a költségvetésében.

Munkaadót terhelő járulékok és szociális hozzájárulási adó:

A személyi juttatások soron megjelenő összegek munkaadót terhelő járulékai és a szociális hozzájárulási adó összege ezen a soron került betervezésre a törvényi előírásoknak megfelelően. A 2021. évihez képest 1 764 e Ft-tal alacsonyabb összeget kell ebben az évben a személyi juttatások után fizetni, mivel 2022. január 1-től a munkaadót terhelő szociális hozzájárulási adó 15,5 %-ról 13 %-ra csökkent., így 2022-ben 27 070 e Ft-tal terveztünk.

Dologi kiadások**:**

A dologi kiadások tervezésénél is nagyon körültekintően és takarékosan jártunk el. Prioritást élveztek a rendszeresen, szerződés alapján kifizetésre kerülő összegek. A betervezett kiadásokat a következő előirányzatmódosításkor minden szervezeti egységnél szükséges felülvizsgálni és módosítani, mert csak az év közben érkező többletforrásokkal tudjuk fedezni a tényleges dologi kiadások összegét.

**A 2022. évi költségvetés állami finanszírozása ugyan nőtt, de a kiadási oldalon jelentkező többletkiadásokat nem fedi le. A minimálbérek és bérminimum emelkedése, a térítési díjak emelésének elmaradása, a tavalyi évben még 7,36 millió forinttal finanszírozott szociális és gyermekjóléti feladatok támogatásának elvonása jelentősen átalakította a költségvetés szerkezetét, melyet elsősorban a dologi kiadásoknál kell elvonni. Bátaszék Város Önkormányzatának költségvetésében a korábbi években évelején bekerültek a Gazdasági Programmal és Fejlesztési tervvel összhangban lévő célfeladatok, a városüzemeltetési dologi kiadásai, valamint beruházási és felújítási kiadásai közé. A jelenlegi pénzügyi helyzet ezt nem teszi lehetővé, hogy maradéktalanul betervezésre kerüljenek ezek a feladatok. Az év folyamán beérkező többletbevételek tükrében fel kell állítani egy kiadási prioritást és annak megfelelően szükséges az előirányzatmódosítási döntéseket meghozni.**

A költségvetésben jóváhagyásra javasolt városüzemeltetési dologi kiadások:

**Városüzemeltetés kiadások (dologi)**

1. külterületi csapv. víz. rendezés (kaszálás) 1.500 e Ft
2. utcabútorok *(kukák, biciklitárolók, padok)* 500 e Ft
3. egyéb városüz. feladatok *(anyag költségek pl. mart aszfalt, zúzott kő)* 3.000 e Ft
4. karácsonyi világítás *(fel és le szer., érintésvédelmi kiépítés a fákon )* 2.000 e Ft
5. közvill. hálózat üzemelt. szerződés 1.130 e Ft
6. hulladéklerakó monitoring 1.800 e Ft
7. főépítészi tevékenység (110.000\*12) 1.320 e Ft
8. Emlékezések Parkja fa emlékművek felújítása 1.000 e Ft
9. Budai u. 110 – bérelt fal felújítása 500 e Ft

**ÖSSZESEN: 12 750 e Ft**

Ellátottak pénzbeli juttatásai:

A 2022. évi normatív finanszírozás során a legnagyobb bevételkiesés a települési önkormányzatok szociális és gyermekjóléti feladatainak egyéb támogatását érinti. 2020-ban 20 396 e Ft volt az állami támogatás erre a feladatra, 2021-ben ez 7 362 e Ft-ra csökkent és a 2022. évi állami támogatás nem tartalmaz egyetlen forint finanszírozást sem a legérzékenyebb területre. Az adott területen ezért továbbra is igyekszünk lehetőségeinkhez mérten a szociális támogatásokkal maximálisan segíteni a rászorulókat. A költségvetésünk egyensúlya viszont nem billenhet el, ezért itt is a dologi és felújítási kiadásoknál említett metodika szerint szükséges felülvizsgálni a várható kiadásokat és bevételeket. Részletesen a 18. melléklet (KV-16-os tájékoztató táblázat) tartalmazza a jelenlegi tervet és a 2021. évi tervezést és annak teljesítését.

Egyéb működési célú kiadások:

Az egyéb működési célú kiadásokat három csoportra bonthatjuk. Itt kellett betervezni azt a 46 211 e Ft szolidaritási hozzájárulást, melyet az állami támogatásoknál már csökkentő tételként említettünk.

Továbbá itt jelennek meg az egyéb működési célú ÁH-on belülre átadott összegek 475 677 e Ft összegben. A *12. sz. melléklet* részletesen bemutatja ezeket az összegeket, melyek a két társulás – az ESZGY és a MOB részére átadásra kerülnek szociális és nevelési, étkezési, bölcsődei feladatok finanszírozására.

Szintén a 12. sz. mellékletben részletesen kimutattuk az Egyéb működési célú kiadásokat államháztartáson kívülre. Az itt megjelenő 183 284 e Ft-ból nyújt 16 150 e Ft támogatást a kiemelt szervezetek részére Bátaszék Város Önkormányzata. A szűkös költségvetésre való tekintettel civil szervezetek részére pályázható keret nem került betervezésre a költségvetésbe.

Az Önkormányzat által alapított kft-k működésére az állami támogatás keretében önkormányzati üzemeltetési feladatokra (melyet a BÁT-KOM lát el), összesen 26 674 e Ft érkezett. A 2 önkormányzati tulajdonú Kft. üzleti terve elfogadásra került és ezzel együtt az önkormányzati hozzájárulás is megállapításra került, de a már megállapított önkormányzati hozzájárulás mértékét nem tudjuk jelen pillanatban a költségvetésből biztosítani, ezért a BÁT-KOM Kft. finanszírozását 10 M Ft-tal, a Bátaszékért Marketing Kft. finanszírozását pedig 7,5 M Ft-tal csökkenteni szükséges. A BÁT-KOM 2004 Kft. részére így 126 830 e Ft kerül átadásra közfeladatellátásra. A Bátaszékért Marketing Kft. pedig 37 213 e Ft közfeladatellátási támogatásban részesül és 20 924 e Ft továbbszámlázott szolgáltatási térítésben. Ezzel szemben a kulturális feladatellátásra az Önkormányzat 14 188 e Ft állami támogatást tud leigényelni a központi költségvetésből, amely összeg még a Városi Könyvtár finanszírozására is szolgál.

 Tartalékok tervezésénél is a céltartalékok közé kerültek be azok a fejlesztési és működési tartalékok, melyek határozatokhoz, kifizetési kötelezettségekhez használhatók fel az adott célra, illetve a részben kötöttek csak testületi határozatokkal oldhatók fel. A táblázatot becsatoltuk, az excel pedig a 10.sz.mellékletben is elérhető.

Korábbi évek gyakorlata volt, hogy a Kövesd és Lajvér településrészeken jelentkező felújításokra elkülönítettünk céltartalékba egy magasabb összeget, de ebben az évben erre nem volt lehetőség. Külterülettel kapcsolatos feladatok támogatására 150 e Ft normatíva érkezett, az Önkormányzat pedig most önerőt erre nem tudott fordítani.

|  |  |  |  |
| --- | --- | --- | --- |
|  |  |  | **Forintban** |
| **Határozat száma** | **Cél** | **Céltartalék** | **2022.** |
| 33/2020 | Fejlesztési | "Zöldgazdaság Finanszírozási Rendszer" önerő  | **4 446 000** |
|   | Fejlesztési | Széchenyi Program pénzeszköz elkülönítés | **4 733 000** |
|   | Fejlesztési | Külterületi utak elk. számla | **1 674 000** |
|   | Fejlesztési | Jótállási biztosíték MNP | **9 625 000** |
|   | Fejlesztési | Eü. Épületek felújítására | **1 000 000** |
|   | **Fejlesztési** | **Fejlesztési céltartalék összesen:** | **21 478 000** |
|   | Működési | Egyensúlyi céltartalék | **5 000 000** |
|   | Működési | Pályázati előkészítési költség | **5 000 000** |
| 22/2022 | Működési | Pályázati előkészítési költség felold - TOP plusz pály.benyújt. | **-1 750 000** |
|   | Működési | Védőoltások keretösszeg | **800 000** |
|   | Működési | Ünnepekhez kapcs. adomány  | **254 000** |
|   | Működési | 2022. évi közfoglakoztatási program önerő a 2021.év alapján | **3 000 000** |
|   | Működési | Ösztöndíj pályázat indítása | **1 500 000** |
|   | **Működési** | **Működési céltartalékok összesen:** | **13 804 000** |
|   |  | **Mindösszesen** | **35 282 000** |

Szintén a tartalékok között terveztünk be 6 120 e Ft általános tartalékot, annak érdekében, hogy vis major helyzet esetén azonnal tudjunk a gazdasági eseményre reagálni.

Felhalmozási költségvetés kiadásai összesen 353 282 e Ft

A folyamatban lévő pályázatok kiadási vonzatai kerültek betervezésre a beruházásokhoz 267 181 e Ft összegben, valamint ez tartalmazza az új elszámolási rend szerinti a könyvtár részére vásárolt könyvek összegét is. Részletesen Az alábbi táblázatban részletesen láthatók a tételek, mely a 6.sz. melléklet.

|  |
| --- |
| **Beruházási (felhalmozási) kiadások előirányzata beruházásonként** |
|  |  |  |  |  | ***Forintban!*** |
| **Beruházás megnevezése** | **Teljes költség** | **Kivitelezés kezdési és befejezési éve** | **Felhasználás 2021. XII. 31-ig** | **2022. évi előirányzat** | **2022. utáni szükséglet** |
| **A** | **B** | **C** | **D** | **E** | **F=(B-D-E)** |
| TOP 3.2.1 Iskola energetika | 129 404 929 | 2020-2022 | 1 707 500 | 127 697 429 |   |
| VP6-7.2.1-20 Helyi piac fejlesztése | 102 491 544 | 2021-2022 | 3 873 250 | 98 618 294 |   |
| Kolozsvári utcai játszótér | 20 000 000 | 2022 |   | 20 000 000 |   |
| 140/2021 Ipari parkban lévő földárok nyomvonalának megvált. | 6 223 000 | 2022 |   | 6 223 000 |   |
|  91/2021 846/1 hrsz Szabadság u. ingatlan megvásárlása | 7 500 000 | 2021-2022 | 6 000 000 | 1 500 000 |   |
| Közvilágítási lámpák cseréje III. ütem 17/2021 | 3 950 586 | 2021-2022 | 1 959 586 | 1 991 000 |   |
| 246/2021 Budai u. 35-37. ingatlanrész megvásárlása | 460 000 | 2021-2022 |   | 460 000 |   |
| Urnafal építés | 2 000 000 | 2022 |   | 2 000 000 |   |
| Egyéb gép, berendezés | 400 000 | 2022 |   | 400 000 |   |
| Közvilágítási lámpák cseréje IV. ütem | 5 000 000 | 2022 |   | 5 000 000 |   |
| Könyvtár kulturális állomány gyarapítása | 3 000 000 | 2022 |   | 3 000 000 |   |
| KÖH Egyéb gép, berendezés | 292 000 | 2022 |   | 292 000 |   |
| **ÖSSZESEN:** | **280 722 059** |  | **13 540 336** | **267 181 723** |  |

A felújítási kiadások között 2 egyedi kormánydöntésből megvalósuló pályázati támogatás megítélt költségvonzata szerepel és a bérlakások felújítási kiadásai.

|  |
| --- |
| **Felújítási kiadások előirányzata felújításonként** |
|  |  |  |  |  | ***Forintban*** |
| **Felújítás megnevezése** | **Teljes költség** | **Kivitelezés kezdési és befejezési éve** | **Felhasználás 2021. XII. 31-ig** | **2022. évi előirányzat** | **2022. utáni szükséglet**  |
| **A** | **B** | **C** | **D** | **E** | **F=(B-D-E)** |
| Számvevőségi épület homlokzat felújítás | 31 000 000 | 2022 |   | 31 000 000 |   |
| Kövesdi bekötőút I. ütem | 41 500 000 | 2022 |   | 41 500 000 |   |
| Hunyadi utca 2/A I/3. villamosrendszer felújítása | 1 500 000 | 2022 |   | 1 500 000 |   |
| Gárdonyi utca 1. - kerítés és kapu felújítása | 800 000 | 2022 |   | 800 000 |   |
| Gárdonyi utca 1. - udvari kocsibejáró készítése (betonszegély és zúzottkő) | 500 000 | 2022 |   | 500 000 |   |
| Budai u. 56-58 - egy lakás villamoshálózat felújítás | 1 500 000 | 2022 |   | 1 500 000 |   |
| Budai u. 56-58 - nyugati oldal homlokzati hőszigetelése | 4 200 000 | 2022 |   | 4 200 000 |   |
| Svábhegy u.1 (szükséglakások) - közös vizesblokk kialakítása | 1 200 000 | 2022 |   | 1 200 000 |   |
| Bérlakások - rendkívüli felújítási feladatok | 500 000 | 2022 |   | 500 000 |   |
| **ÖSSZESEN:** | **82 700 000** |  |  | **82 700 000** |  |

Továbbá itt szerepeltetjük a 3 401 e Ft-ot, mely átadásra kerülő felhalmozási célú támogatásként. Mint már az előterjesztésben több alkalommal jeleztem, a kiadásaink nagyon takarékosan kerültek megtervezésre, de vannak olyan feladatok, melyek nem halaszthatók tovább, illetve korábbi ellenőrzések következtében kötelező egyes eszközök pótlása, javítása. Ebből az összegből 1 901 e Ft az, amit a Társulási Tanács az ESZGY és 1 500 e Ft, amit a MOB felújítási kiadásai között támogatott eszközök pótlására.

Finanszírozási kiadásaink között 2 tétel szerepel, az egyik a 2021. decemberben a MÁK által megelőlegezett normatíva átutalása, melyet ebben az évben kell rendezni – 22 993 e Ft összegben, valamint a 2020-ban vásárolt gépkocsi lízing díja 1 154 e Ft.

A 2022. évi költségvetés bevételei a fenti felosztásban nagyon szűkösen lefedik a kiadásokat. Az év folyamán beérkező többletbevételek tükrében szükséges a be nem tervezett, vagy szűkösen tervezett kiadásokat felülvizsgálni és az előirányzatokat a legésszerűbben módosítani.

**VII. Az Áht. 24. § (4) bekezdése a) – d) pontjai által előírt mérlegek, kimutatások indoklása, ami tartalmazza**

1. az önkormányzat költségvetési mérlegét közgazdasági tagolásban (összes bevételét, kiadást),

2. előirányzat felhasználási tervét,

3. a többéves kihatással járó döntések számszerűsítését évenkénti bontásban és összesítve,

4. a közvetett támogatásokat (pl: adóelengedéseket, adókedvezményeket) tartalmazó kimutatást.

5. az Áht. 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

A tájékoztató mérlegeket, kimutatásokat az előterjesztés 13-17. mellékletei tartalmazzák.

|  |  |  |
| --- | --- | --- |
| ***Melléklet*** | **Melléklet megnevezése** | **KVIREND**  |
| *13. melléklet* | Tájékoztató a 2020. évi tény, 2021. évi várható és 2022. évi terv adatokról | KV\_1.sz. tájékoztató t. |
| *14. melléklet* | Többéves kihatással járó döntések számszerűsítése évenkénti bontásban és összesítve célok szerint | KV\_2.sz. tájékoztató t. |
| *15. melléklet* | Az önkormányzat által adott közvetett támogatások 2022. évre | KV\_3.sz. tájékoztató t. |
| *16. melléklet* | Előirányzat-felhasználási terv 2022. évre | KV\_4.sz. tájékoztató t. |
| *17. melléklet* | A 2022. évi költségvetési évet követő 3 év tervezett bevételei és kiadásai | KV\_5.sz. tájékoztató t. |

Fenti jogszabályhely alapján javasoljuk az alábbi határozati javaslat elfogadását.

**Tisztelt Képviselő-testület!**

A jogalkotásról szóló 2010. évi CXXX. törvény (Jat.) 17. §-a alapján a költségvetési rendeletet előkészítő jegyző előzetes hatásvizsgálatot végzett, melyben felmérte a szabályozás várható következményeit.

A költségvetési rendelettervezet előzetes hatásvizsgálatának megállapításai a következők:

Társadalmi, gazdasági, hatások

A költségvetési rendeletben foglaltak végrehajtása elősegíti az önkormányzat Gazdasági Programjában és költségvetési koncepciójában a szociális rendszer fejlesztésére vonatkozó célok megvalósítását, a foglalkoztatás növelését.

A rendeletben foglaltak végrehajtásának gazdasági, költségvetési hatását az előterjesztés részletesen tartalmazza.

Környezeti és egészségügyi következmények

A költségvetési rendeletben foglaltak végrehajtása elősegíti a Gazdasági Programban meghatározott Környezetvédelmi Program megvalósulását.

A költségvetési rendeletben foglaltak végrehajtásának egészségügyi követelményei nincsenek.

Adminisztratív terheket befolyásoló hatások

A költségvetési rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelent a költségvetési szervek számára.

A jogszabályok megalkotásának szükségessége, a jogalkotás elmaradásának várható következményei

A költségvetési rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.

A jogszabály alkalmazásához szükséges személyi, szervezeti, tárgyi és pénzügyi feltételek

A költségvetési rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak.

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.

**H a t á r o z a t i j a v a s l a t :**

**Bátaszék Város Önkormányzat saját bevételeiről és fizetési kötelezettségeiről szóló 2022-2024. évi középtávú terv elfogadására**

Bátaszék Város Önkormányzatának Képviselő-testülete *az államháztartásról szóló 2011. évi CXCV. törvény. 29/A. §-ában* foglaltakra figyelemmel a város saját bevételeinek és adósságot keletkeztető ügyleteiből eredő fizetési kötelezettségeinek 2022-2024. évi középtávú tervét a határozat 1. melléklete szerinti tartalommal jóváhagyja.

*Határidő:* Azonnal

*Felelős:* Dr. Bozsolik Róbert polgármester

Határozatról értesül: Bátaszéki KÖH pénzügyi iroda

 irattár

1. melléklet

|  |
| --- |
| **Bátaszék Város Önkormányzat adósságot keletkeztető ügyleteiből eredő fizetési kötelezettségeinek bemutatása** |
|  |  |  |  |  | ***Forintban!*** |
| **MEGNEVEZÉS** | **Sor-szám** | **Saját bevétel és adósságot keletkeztető ügyletből eredő fizetési kötelezettség összegei** | **ÖSSZESENF=(C+D+E)** |
|
| **2023.** | **2024.** | **2025.** |
| **A** | **B** | **C** | **D** | **E** | **F** |
| Helyi adóból és a települési adóból származó bevétel | 01 | 322 500 000 | 327 000 000 | 340 000 000 | **989 500 000** |
| Az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel | 02 | 23 000 000 | 25 000 000 | 27 000 000 | **75 000 000** |
| Osztalék, koncessziós díj és hozambevétel | 03 |   |   |   |  |
| Tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel | 04 | 1 500 000 | 1 300 000 | 500 000 | **3 300 000** |
| Bírság-, pótlék- és díjbevétel | 05 | 1 100 000 | 1 100 000 | 1 100 000 | **3 300 000** |
| Kezesség-, illetve garanciavállalással kapcsolatos megtérülés | 06 |   |   |   |  |
| **Saját bevételek (01+… .+06)** | **07** | **348 100 000** | **354 400 000** | **368 600 000** | **1 071 100 000** |
| **Saját bevételek (07 sor) 50%-a**  | **08** | **174 050 000** | **177 200 000** | **184 300 000** | **535 550 000** |
| Hitel, kölcsön felvétele, átvállalása a folyósítás,átvállalás napjától a végtörlesztés napjáig, és annak aktuális tőketartozása | 09 |   |   |   |  |
| A számvitelről szóló törvény (a továbbiakban: Szt.)szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára | 10 |   |   |   |  |
| Váltó kibocsátása a kibocsátás napjától a beváltásnapjáig, és annak a váltóval kiváltott kötelezettséggel megegyező, kamatot nem tartalmazó értéke | 11 |   |   |   |  |
| Az Szt. szerint pénzügyi lízing lízingbevevői félkénttörténő megkötése a lízing futamideje alatt, és a lízingszerződésben kikötött tőkerész hátralévő összege | 12 | 1 154 021 | 1 235 969 | 214 363  | **2 604 353** |
| A visszavásárlási kötelezettség kikötésével megkötöttadásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár | 13 |   |   |   |  |
| A szerződésben kapott, legalább háromszázhatvanötnap időtartamú halasztott fizetés, részletfizetés, és a még ki nem fizetett ellenérték | 14 |   |   |   |  |
| hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege | 15 |   |   |   |  |
| **Fizetési kötelezettség (09+…+15)** | **16** | **1 154 021** | **1 235 969** |  **214 363** | **2 604 353** |
| **Fizetési kötelezettséggel csökkentett saját bevétel (08-16)** | **17** | **172 895 979** | **175 964 031** | **184 085 637** | **532 945 647** |